open-index/open-wikipedia-markdown huggingface dataset:
Norsk Sjakkblad

***Norsk Sjakkblad*** er et norsk sjakktidsskrift og medlemsbladet til Norges Sjakkforbund. *Norsk Sjakkblad* sendes ut til alle medlemmene i forbundet og inneholder blant annet artikler om sjakkhendelser i Norge og ute i verden, intervjuer, terminlister over kommende sjakkturneringer og ratinglister for de aktive spillerne. Fra 1. september 2014 er Leif Erlend Johannessen ansvarlig redaktør for bladet, mens Yonne Tangelder er i redaksjonsteamet og blant annet har ansvar for layout og mer.

Siden 1975 har bladet blitt finansiert av medlemskontingenten til Norges Sjakkforbund.

I 1906-1909 utkom bladet med tilsammen 30 nummer, men gikk deretter inn. Etter at Norges Sjakkforbund ble stiftet i 1914, kom det mer regelmessighet i utgivelsene fra 1919-1929, og deretter fra 1932-1939. Etter andre verdenskrig kom bladet i gang igjen i 1950, og ble holdt gående med 2-3 nummer i året fram til 1969. Siden 1975 har Norsk Sjakkblad kommet ut regelmessig. Fra 1975 til 1999 utkom bladet for det meste med 8, fra 2000 til 2011 med 6 utgaver i året. Fra og med 2012-årgangen ble antallet utgaver redusert til 4 og antallet sider per nummer samtidig økt til 68.

## Redaktører
Norsk Sjakkblad har gjennom tidene hatt mange forskjellige redaktører. Den viktigste bidragsyteren til bladet er Øystein Brekke. Etter seks år uten utgivelser blåste han sammen med Henning Wadd Hermansen liv i bladet i 1975 og redigerte det fram til 1980. I tillegg sto han for en omfattende modernisering av bladet da han igjen var redaktør for 2000-årgangen. Nedenfor følger en oversikt over alle redaktører av bladet siden 1975.

Ungdommens Sjakkforbund utgir et eget medlemsblad, *[[Førsteraden]]*. Dette har ofte skjedd i nært samarbeid med Norsk Sjakkblad.

## Referanser


## Kilder
* Øystein Brekke: Norges sjakkforbund 75 år 1914-1989, Norges Sjakkforbund 1989, ISBN 82-991916-0-2
* Liste over redaktører for Norsk Sjakkblad (pdf-fil)
* *Norsk Sjakkblad*

## Eksterne lenker
* Norges Sjakkforbund
Demoex

**Demoex** (forkortelse for *Demokratisk experiment*) er et lokalt svensk politisk parti i Vallentuna utenfor Stockholm. Demoex stiller til valg på en direktedemokratisk plattform, der partiets stemmer i kommunestyret blir avgjort gjennom avstemninger avholdt på Internett. Alle innbyggere i Vallentuna som er over 16 år kan registrere seg gratis på partiets internettside. På denne blir alle saker fra kommunestyret (*[[kommunfullmäktige (Sverige)|kommunfullmäktige]]*) presentert med muligheter for diskusjon og avstemning. Resultatet av avstemningen avgjør hva partiets representanter stemmer i kommunestyret. 

Siden 2002 har partiet hatt en representant av 41 i kommunestyret i Vallentuna. 

## Valgresultat

## Se også
*Direktedemokratene – lignende bevegelse i Norge

## Referanser


## Eksterne lenker
*
FC Midtjylland

**FC Midtjylland** er en dansk fotballklubb fra Herning og Ikast-området i Midtjylland, som spiller i Superligaen.

Klubben ble stiftet 1. juli 1999 som en sammenslåing av klubbene *Herning Fremad* og *Ikast FS*, der begge på det tidspunktet befant seg i 1. divisjon. Allerede i sin første sesong rykket klubben opp i Superligaen med 6 poengs margin.

FC Midtjylland ble dansk mester i sesongen 2014/2015, og har mottatt sølv i Superligaen i 2006/07 og 2007/08, bronse i 2001/02 og 2004/05, og har deltatt i den danske cupfinalen to ganger. Disse finalene endte med nederlag, begge ganger mot Brøndby IF.

FC Midtjyllands offisielle supporterklubb er *Black Wolves*.

## Spillerstall
Oppdatert 10. april 2024.

### Utlånte spillere

## Referanser


## Eksterne lenker
*
MCH Arena

**MCH Arena** (tidligere *SAS Arena*) er et fotballstadion i Herning,  hvor FC Midtjylland spiller sine hjemmekamper.  

Det ble innviet den 27. mars 2004, i en kamp hvor FC Midtjylland vant 6-0 over Akademisk Boldklub. Spilleren Mohamed Zidan scoret fem av de seks målene i kampen. Totalkostnaden for arenaen var 85 millioner danske kroner.

Tilskuerrekorden er fra 5. mai 2024, da 11861 tilskuere så FC Midtjylland spille mot Brøndby IF.
Midtjylland hadde i 2021/22-sesongen  tilskuere i snitt på kampene og  i 2022/23-sesongen. Dette er stadionet med høyest utnyttelsesprosent av klubbene i den øverste ligaen i Danmark.

I 2023 ble stadionet oppgradert med flere VIP-lounger og firmalosjer og dermed økte den totale kapasiteten med noen hundre tilskuere .

Banen har flere ganger blitt kåret den den beste i Danmark av spillerne.

## Referanser


## Eksterne lenker
* Den offisielle hjemmesiden til MCH Arena (dk)
* Side om MCH Arena hos nettsiden Nordic Stadiums

*
Football League Championship 2009–2010

**Football League Championship 2009–2010** var den 111. sesongen i The Football League og den sjette sesongen der Football League Championship var det nest øverste nivået i engelsk fotball. Sesongen begynte 8. august 2009 og ble avsluttet i starten av mai 2010.  vant og rykket direkte opp til FA Premier League sammen med  som kom på 2.-plass.  rykket opp til FA Premier League etter at de vant play-off.

Regjerende mester var Wolverhampton Wanderers, som rykka opp til Premier League 2009/10. Lagene som rykket ned fra Premier League til Championship var , Newcastle United og Middlesbrough. Lagene som rykket opp fra League One til var Leicester City, Peterborough United og Scunthorpe United, sistnevnte gjennom playoff.

## Tabell

* 1 Crystal Palace ble trukket 10 poeng på grunn av at klubben ble satt under administrasjon.

## Opprykk til FA Premier League – Play-off
Play-off ble spilt der klubbene som kom på tredje, fjerde, femte og sjetteplass i Football League Championship spilte om en plass i FA Premier League. De to beste klubbene i Football League Championship rykket automatisk opp til FA Premier League.

### Semifinaler

### Finale

## Nedrykk fra FA Premier League og opprykk fra Football League One
### Nedrykk fra FA Premier League
De tre dårligste klubbene i FA Premier League rykket automatisk ned til Football League Championship.  

**[[FA Premier League 2009–2010]]:**

|}

### Opprykk fra Football League One
De to beste klubbene i Football League One rykket automatisk opp til Football League Championship og de tre dårligste klubbene i Football League Championship rykket automatisk ned til Football League One. Play-off ble spilt der klubbene som kom på tredje, fjerde, femte og sjetteplass i Football League One spilte om en plass i Football League Championship. 

**[[Football League One 2009–2010|Football League One 2009–10]]:**

|}

;Play-off

## Toppscorere

## Stadioner

## Terminliste











































## Referanser
Israel Joshua Singer

**Israel Joshua Singer** (1893–1944) var en amerikansk forfatter. Han ble født i Polen som Yisroel Yehoyshue (Yeshue) Zinger, sønn av Pinchas Mendl Zinger, en rabbiner og forfatter av rabbinske kommentarer, og Bashva Zylberman. Han var bror til nobelprisvinneren Isaac Bashevis Singer og forfatterinnen Esther Kreitman.

Singer var jiddisch-språklig og bidro til den jiddisch-språklige presse fra 1916 og ble i 1921 korrespondent for den ledende amerikanske jiddisch-språklige avisen «Forverts» («Forward»). Hans novelle «Liuk», ble gitt ut i 1924 og tok for seg den ideologiske forvirringen under den bolsjevikiske revolusjon. Han skrev sin første roman, «Stål og jern», i 1924. i 1934 emigrerte han til USA. Han døde i New York i 1944. 

Hans memoarer, «Om en verden som ikke finnes mer», ble gitt ut etter hans død i 1946.

## Verker
* *Dertseylungen* («Fortellinger»), utgitt posthumt i 1949
* *Fun a velt vos is nishto mer*, memoarer, utgitt posthumt i 1946 under tittelen *Of a World That is No More*
* *Di mishpokhe Karnovsky* (1943), gjenutgitt som *The Family Karnovsky* i 1969
* *Khaver Nachman*, engelsk: *East of Eden* (1939)
* *The River Breaks Up* (1938)
* *Friling* («Vår») (1937)
* *Di Brider Ashkenazi*, engelsk: ''The Brothers Ashkenazi'' (1936) - utgitt på norsk (oversatt fra engelsk av Finn Halvorsen) i 1937 under tittelen *Brødrene Ashkenazi*
* *Yoshe kalb* (1932)
* *Nay Rusia*, engelsk: New Russia, (1928)
* *Shtol un ayzn* (engelsk: *Steel and Iron*) (1927)

## Fotnoter

## Referanser


## Kilder
* Anita Norich  "Singer, Israel Joshua" *American National Biography* Online Feb. 2000.

## Eksterne lenker
* 
* 
* 
* Free version in Yiddish of ''Fun A Welt Wos Iz Nishto Mer''
Shiro Hamaguchi

er en japansk komponist. Han har jobbet med diverse animer og har arrangert albumer fra *[[Final Fantasy]]*-serien, inkludert «Piano Collections»-albumene til *[[Final Fantasy VII]]*, *[[Final Fantasy VIII]]* og *[[Final Fantasy IX]]*.

## Eksterne lenker
*
Carlo Marochetti

**Carlo (Charles) Marochetti** (1805–1867) var en italiensk-fransk billedhugger, oppvokst i Paris som fransk borger.  Han studerte i Roma 1822-1830, ble premiert for statuene *Ung pike leker med hund* (1829) og *Nedstyrtet engel* (1831), og bodde 1832-48 i Frankrike.

Han utførte flere arbeider i Paris, blant annet et panel i Triumfbuen, Vincenzo Bellinis grav på Père Lachaisekirkegården og en rytterstatue av Emmanuel Philibert, hertugen av Savoia på Piazza San Carlo i Torino. Marochetti fulgte kongen Louis-Philippe av Frankrike i eksil i Storbritannia etter julirevolusjonen i 1848.

Resten av sitt liv bodde han for det meste i London, hvor han blant annet utførte en statue av dronning Victoria, en rytterstatue av Richard Løvehjerte til verdensutstillingen i 1851 (denne ble i 1860 støpt i bronse og plassert utenfor  Overhuset), en statue av Robert Stephenson (1871) en byste av William Makepeace Thackeray (i Westminster Abbey), og marmorbyster av dronning Victoria og prins Albert til mausoleet i Windsor-parken.

Marochetti ble utnevnt til baron av Kongen av Sardinia og var dessuten ridder av Æreslegionen.

## Referanser


## Kilder
*
Ryūji Sasai

er en videospillkomponist og musiker. Han er best kjent for sitt arbeid med Square-spill som for eksempel *[[Final Fantasy Legend 3]]*, *[[Mystic Quest Legend]]* og *[[Treasure of the Rudras]]*. Han var også bassist i det japanske hardrock-bandet Novela.
## Referanser



## Eksterne lenker
* 
*
Todesfuge

***Todesfuge*** (*Dødsfuge*) er et tysk dikt skrevet av Paul Celan og først publisert i 1948. 
Det beskriver hendelsene i en tysk konsentrasjonsleir.

## Tittelens mening
Strukturen i diktet ligner en fuge; frasene er satt sammen i nye kombinasjoner. Tittelen kan sees på som en referanse til dødsmusikk, noe som kan lede tankene hen til fanger i nazistiske leire som ble tvunget til å spille musikk for fanger som gikk til sin død i gasskamrene.

## Tolkning
Diktet starter med et oksymoron; «schwarze Milch» (Svart melk).
Det er mulig at Celan her refererer til Klagesangene i Det gamle testamente. Et sitat fra Klagesangene: 
«Sions høvdinger var renere enn snø og hvitere enn melk. Deres kropp var rødere enn koraller, de så ut som safir. Nå ser de svartere ut enn sot, en kan ikke kjenne dem igjen på gaten.»''

«Svart melk» er et synonym for noe som er godt og ondt samtidig. I dette tilfellet er det livet i en konsentrasjonsleir. Livet i seg selv er godt («melk»). Men gjennom undertrykkelse, tortur og drap i leiren blir det til et objekt som er kontrollert av andre og ikke lenger av individet selv («sort»). Melken får sin fatale sorte farve. Livet er forgiftet av den allestedsnærværende dødstrusselen.

## Referanser
Tsuyoshi Sekito

er en japansk videospillkomponist, musiker og gitarist. Han er medlem av bandene The Black Mages og The Star Onions.

## Eksterne lenker
* 
*
Kenji Itō

, også kjent som , er en japansk videospillkomponist. Han er best kjent for sitt arbeid på *[[Mana (videospillserie)|Mana]]*- og *[[SaGa]]*-serien. I 2001 forlot han Square for å bli en frilanser, men har siden fortsatt å samarbeide med selskapet. Han ble født i Tokyo.

## Eksterne lenker
* 
* 
* 
*
Symphonic Game Music Concerts

***Symphonic Game Music Concerts*** (tysk: ***Symphonische Spielemusikkonzerte***) er en serie årlige tyske videospillmusikk-konserter, kjente for å være de første spillmusikkonsertene utenfor Japan. De blir produsert av Thomas Böcker og blir fremført av diverse orkestre dirigert av Andy Brick og, fra og med 2008, Arnie Roth.

## Eksterne lenker
*
Peder og Hammarforsens brus

**«Peder og Hammarforsens brus»** er en sang fra Vømmøl Spellmannslag, utgitt på deres debutalbum *[[Vømmøl'n]]* i 1974. Sangen er skrevet av Kristian Schravlevold alias Hans Rotmo i 1967, og er basert på en vits.

## Historien og musikken
Vitsen handler om en kar som er på bygdefest, og ønsker å høre en spesiell låt. Han går frem til spellemannen som spiller til dans, og spør om han kan spille «Hammarforsens brus». Spellemannen svarer bekreftende, og setter i gang med å spille låta. Problemet er at det spellemannen spiller ikke ligner på den ønskede låta: «Sei mæ nu, du Peder, va det der Hammarforsens brus?» Spellemannen har svar på tiltale: «Ja, sa Peder, men du skjønne det – det va fossen ætte utbygginga (til kraftverk) i 1963»
Musikken er en blanding av folkemusikk og pop, en stil som gjode Vømmøl Spellmannslag populære i Norge første gang i 1974 og 1975. Det benyttes enkle instrumenter som lurk, bass, mandolin og fiolin.

## Musikere
*Kristian Schravlevold – vokalist, lurk, fiolin
*Konrad Vømmølbakken – mandolin 
*Peder Storvømmølvold – gitar 
*Birger Skruddusvingen – bass

## Konsertfremføringer
«Peder og Hammarforsens brus» ble spilt på nærmest samtlige konserter med Vømmøl Spellmannslag i bandets korte karriere. Senere ble den tidvis spilt av Hans Rotmo og hans forskjellige band og prosjekter på 1970-tallet og 1980-tallet.

Offisiell utgivelse med konsertopptak av «Peder og Hammarforsens brus»:
**[[Vømmøl'n#Bonus-CD fra ny-utgivelse i 2009|Vømmøl'n]]*, på bonus-CD fra ny-utgivelsen i 2009.

## Referanser
Hermatobatidae

* *[[Hermatobates]]*

**Hermatobatidae** er en familie av insekter som tilhører tegene, en gruppe av nebbmunner.  Nebbmunner har det til felles at munndelene er sugende og at de suger opp næringen.  Disse tegene lever ved korallrev, der de er aktive på de tørrlagte delene ved fjære sjø. Man kjenner åtte arter i denne gruppen, alle blir plassert i slekten *[[Hermatobates]]*.

## Utseende
Små (2,5–4 mm) teger, avlangt ovale, vingeløse og med nokså korte bein. På farge er de mørkbrune til svarte, kledt med korte, fløyelsaktige hår. Hodet er bredere enn langt med store fasettøyne. Pronotum er ganske kort, de to resterende ryggplatene på thorax (mesonotum og metanotum) er delvis sammenvokst og store. Hos hannene dekker de hele bakkroppen, hos hunnene har mesonotum påfallende sidelapper. Beina er temmelig korte og tykke, særlig hannenes frambein. Føttene består av tre ledd. Ytterst har de kraftige klør som hjelper tegene holde seg fast når sjøen er urolig. Bakkroppen er påfallende kort, de ulike leddene er sammenvokste i større eller mindre grad.

## Levevis
Hermatobatidae er knyttet til tropiske korallrev som ligger så grunt at deler av dem ligger tørt ved fjære sjø. De ser bare ut til å finnes i et smalt belte på ca. 20 centimeter ved fjæremålet.  Når det er flo, gjemmer de seg i luftbobler inne mellom korallene, ved fjære sjø kommer de fram og leter etter mat. De hører dermed til en liten gruppe av insekter som er marine, sammen med blant andre noen medlemmer fra de beslektede familiene vannløpere og Veliidae, tegen ''Aepophilus bonnairei'' og larvene til en del arter av fjærmygg (Chironomidae). Hermatobatidene er trolig for det meste rovdyr, men de kan også spise alger.

## Utbredelse
Familien er kjent fra de tropiske områdene av Atlanterhavet, Det indiske hav og Stillehavet, men hver enkelt art er ofte bare kjent fra én lokalitet.

## Systematisk inndeling
Familien Hermatobatidae er systematisk plassert i gruppen Gerromorpha, sammen med: Mesoveliidae, Hebridae, Paraphrynoveliidae, Macroveliidae, Vannskridere, vannløpere og Veliidae.

* Nebbmunner (Hemiptera)
** delgruppe **[[teger]]** (Heteroptera) 
*** gruppe **[[Gerromorpha]]** – lever i vann eller på vannoverflaten.
**** familien **Hermatobatidae**
***** slekten *[[Hermatobates]]* Carpenter, 1892 – 8 arter:
****** *[[Hermatobates armatus]]* Andersen & Weir, 2000
****** *[[Hermatobates bredini]]* Herring, 1965
****** *[[Hermatobates haddoni]]* Carpenter, 1892 – Australia
****** *[[Hermatobates hawaiiensis]]* Carpenter, 1892
****** *[[Hermatobates kula]]* Polhemus & Polhemus, 2006
****** *[[Hermatobates marchei]]* Coutiére & Martin, 1901
****** *[[Hermatobates walkeri]]* China, 1957
****** *[[Hermatobates weddi]]* China, 1957 – Australia

## Kilder
* Foster, W. (1989) Zonation, behaviour and morphology of the intertidal coral-treader *Hermatobates* (Hemiptera: Hermatobatidae). Zoological journal of the Linnean Society 96: 87-105. http://www.reefbase.org/pacific/pub_E0000006367.aspx 
* Australian Faunal Directory – Hermatobatidae (2002)

## Eksterne lenker
* 
* Norsk Entomologisk forening – for deg som vil lære mer om insekter.
Solholmen overgangsbolig

**Solholmen overgangsbolig** er en overgangsbolig i Kristiansand og er underlagt Kriminalomsorgens  region sørvest. Innsatte kan overføres fra fengsel med høyt eller lavere sikkerhetsnivå til overgangsbolig når en del av straffen er gjennomført. Innsatte skal ikke overføres dersom formålet med straffen eller sikkerhetsmessige grunner taler mot det, eller det er grunn til å anta at innsatte vil unndra seg gjennomføringen. 
Byggeprosessen ble ferdig i 2010 og det er 16 soningsplasser på institusjonen. Det er også mulig for par å sone siste del av dommen her. 
Etter visse innkjøringsproblemer og mangel på søknader om avsoning av dom ved Solholmen overgangsbolig er søknadsmassen i ferd med å ta seg opp.
Av ansatte ved institusjonen kan det nevnes at det er flere sosionomer, spesialpedagoger, personel med bakgrunn fra fengselsvesenet eller bakgrunn fra Nav. Institusjonen har også ansatt en helsefagarbeider.

Innsatte ved Solholmen skal oppleve en tilværelse som er tilnærmet lik et liv i frihet. Dette innebærer at alle beboerne må jobbe/ta utdannelse på dagtid. Beboerne har egne hybler, med bad, kjøkkenkrok, eget toalett/dusj osv. Det er også oppvaskmaskin på alle hyblene.

Det er også åpnet for at kvinner kan sone dom ved institusjonen.

Institusjonen er utsmykket med fotografier av Stig Berge.

## Eksterne lenker
* Kriminalomsorgens presentasjon av Solholmen overgangsbolig
* Solholmen overgangsbolig  overgangsbolig.no
Phnom Rung

**Phnom Rung** (thai:ปราสาทหินพนมรุ้ง), eller med sitt fulle navn, *Prasat Hin Phanom Rung* (Phanom Rung steinslott), er et angkoriansk  tempelkompleks på kanten av en utdødd vulkan på 1320 fots høyde (ca 400 meter), i Buriramprovinsen i Isanregionen i Thailand. Det ble bygget i sandstein og lateritt mellom det 10. og det 13. århundre. Det var et hindutempel viet til Shiva, og symboliserer Kailashfjellet, hans himmelske bolig. 

Tempelet ble restaurert over en periode på 17 år, fra 1971 til 1988, og ble åpnet for publikum av prinsesse Maha Chakri Sirindhorn 21. mai 1988. I 2005 ble det sendt forslag til UNESCO om at tempelet skulle få en plass på verdensarvlista.
Kornstørrelse

**Kornstørrelse** beskriver diameteren til enkeltpartikler i et sediment, eller partiklene i klastiske sedimentære bergarter.  Begrepet kan også brukes om andre partikler.  Begrepet omhandler ikke krystallstørrelse. Et korn kan bestå av fragmenter fra ett krystall eller flere krystaller.

Størrelsene viser til Wentworth scale (eller Udden-Wentworth). Krumbein *[[phi]]* (&phi;) skalaen er en modifikasjon av Wentworth skalaen, laget av W. C. Krumbein, (Krumbein & Sloss 1963). Den er logaritmisk og utledet fra formelen
:\phi=-\log_2{D/D_0}\,,
der
:\phi er Krumbein phi skalaen,
:D er partikkelets diameter,
:D_0 er en referansediameter, lik 1 mm.
Formelen kan omskrives for å finne &phi;:
:D=D_0 \times 2^{-\phi}\,.

## Litteratur
* W C Krumbein & L L Sloss, *Stratigraphy and Sedimentation*, 2nd edition (Freeman, San Francisco, 1963).
* J A Udden, "Mechanical composition of clastic sediments", *Bull. Geol. Soc. Am.* 25:655–744 (1914).
* C K Wentworth, "A scale of grade and class terms for clastic sediments", *J. Geology* 30:377–392 (1922).

## Eksterne lenker
* NGU Kornstørrelser, http://www.ngu.no/Mareano/Kornstorrelse.html
Geologiske forhold i Kvæfjord

**De geologiske forholdene i [[Kvæfjord]]** domineres av eldre, relativt tungt forvitrelige grunnfjellsbergarter, i hovedsak granitt og granodioritt. Vest og sør for Gullesfjorden er det gneis som har en alder på mer enn 2,5 milliarder år. Fra Flesnes og et stykke nordover, samt på sørspissen av Gapøya, finnes det kvartsitt, og på Kveøya og i området mellom Borkenes og Moldvika ved Bremnes er det felter av grovkornig syenitt og kvartssyenitt. Andre, mørkere grunnfjellsbergarter, som amfibolitt, finnes også i felter flere steder i kommunen.

*Straumsbotndekket* er et eget navn for dekket av finkornige gneiser, kvartsitter og glimmerskifre, som ligger rundt Straumsbotn.

Sedimentære bergarter, avsetninger på havbunnen fra den første delen av jordens oldtid (kambrium og silur), er kalkholdige og skaper derfor et godt miljø for enkelte kalkkrevende planter, og er dermed viktig for vegetasjonen. Avsetningene som finnes i Kvæfjord inneholder ikke organiske rester, så det er vanskelig å bestemme alderen nærmere. I kommunen finnes det smale belter av kalkspatmarmor, fra Storjord til Storvassbotn (Harstad), fra Målneset ved Vikeland til Tennvatnet (Harstad), langs østkanten av Steinvassfjellet-Keipfjellet og som en liten forekomst i fjellet ved Bogen i Gullesfjorden. Glimmerskifer er også en slik bergart, og den finnes med innslag av marmor i et belte fra Kongsvik i Tjeldsund kommune til Austerfjorden, i tillegg til ved Gullholm.

## Gruvedrift

På begynnelsen av 1900-tallet ble det gjort forsøk med bergverksdrift ved Kjengsnes i Austerfjorden og på Skår på Kveøya (jernmalm), i Straumsfjellet og på Berg (kobber), men dette var ulønnsomt, og driften opphørte etter kort tid. Den mest vellykkede lokaliteten var Skår, hvor det ble utvunnet noen tusen tonn jernmalm.

## Istider

To istider har satt sine preg på geografien i området. Den første av disse hadde en så tykk iskappe at ingen av Kvæfjords fjell kan ha stukket opp over isen. Denne isen dekket hele fastlandet og de fleste av øyene utenfor, og formet dalfører, fjellvidder og heier. Den andre isen, som var mye mindre, har satt spor etter seg i form av både bunnmorener og sidemorener. Løsavsetningene viser at isen har vært minst 250 meter over det nåværende havnivået, og har beveget seg vestover fra Vågsfjorden, over Kvæfjordeidet, tvers over fjorden og over eider ut mot øyene i vest.

Isen trykte ned landet, og da isen smeltet, lettet trykket slik at landet hevet seg. Dette vises av spor av strandlinjer i landskapet. Det eldste sporet av gammel strandlinje i Kvæfjord ligger 90 meter over dagens havnivå, så jordbruket i Kvæfjord benytter seg altså av land som tidligere har vært under vann. Det skrånende landskapet har imidlertid gjort at marine sedimenter er blitt vasket bort. Det må ha vært tungt arbeid å rydde stein fra jordene, ettersom det er så mye bunnmorene i området, men resultatet ble svært godt.

## Referanser
Corona (satellitt)

**Corona** var den første amerikanske serien av spionsatellitter som var i stand til å fotografere. Satellittene var i bruk i CIA og US Air Force fra august 1960 til mai 1972. De ble blant annet brukt til å overvåke Sovjetunionen, Kina og andre områder som amerikanerne så på som "truende". 

Utviklingsprosjektet skjøt fart etter U2-affæren i mai 1960.

Navnet *Corona* var et av CIAs kodeord for klassifisert informasjon. Siden 1995 er informasjon om Corona avklassifisert.

## Eksterne lenker
* Corona National Reconnaissance Office (NRO) (engelsk)
Blokk (geologi)

En **blokk** er, i geologisk betyding, sedimentære partikler med kornstørrelse over 256 mm i diameter. 

Blokktransport assosieres med svært energirike miljø. I dag ser man blokktransport i forbindelse med isbreer, massestrømmer, skred, fluvial transport og på spesielle strender.

Innen kvartærgeologi snakker man om blokkmark, en type dekke som kjennetegnes av store blokker med lite eller ingen finmateriale mellom blokkene. 

## Referanser
Gisèle Lestrange

**Gisèle Lestrange** eller **Gisèle Celan-Lestrange** (født 19. mars 1927, død 9. desember 1991) var en fransk grafisk kunstner.

Hun var født i Paris og studerte tegning og maling ved Académie Julian i Paris fra 1945 til 1949. Hun studerte senere etsing ved Atelier Friedlaender i Paris fra 1954 til 1957. 

Hun møtte poeten Paul Celan i november 1951 og giftet seg med ham 21. desember 1952. Svært mange av hennes arbeider har forbindelser til Paul Celans dikt.

## Referanser
FLK «Roald Amundsen» (1904)

**FLK «Roald Amundsen»** (III) var et flytende hvalkokeri tilhørende det norske selskapet A/S Laboremus ved rederiet T. Dannevig & Co i Sandefjord. Skipet ble innkjøpt i 1922 og ombygget til hvalkokeri til erstatning for FLK «Roald Amundsen» (II) som året før var blitt solgt til A/S Ørnen ved Søren L. Christensen. Hun ble bygget i 1904 som lasteskipet DS «Cape Breton» ved verftet Russell & Co i Port Glasgow for Cape Breton Steamship Company.

I sin første sesong, 1922/23, fanget «Roald Amundsen» ved Sør-Shetlandsøyene, men på grunn av dårlig fangst avsluttet hun fangstsesongen i farvannet utenfor Sør-Georgia. I februar 1924 gjorde en hvalbåt tilhørende «Roald Amundsen» nye geografiske oppdagelser i de sørvestlige delene av Den antarktiske halvøy da den penetrerte Marguerite Bay på utkikk etter nye ankringsplasser.
Fram til opplagssesongen 1931/32 fortsatte «Roald Amundsen» å fange i Sørishavet.

## Se også
*FLK «Roald Amundsen» (I)
*Liste over flytende hvalkokerier

## Referanser


## Eksterne lenker
* Miramar Ship Index
* Clydebuilt Ships Database
Anne Sexton

**Anne Sexton**  (født 9. november 1928 i Newton i Massachusetts i USA, død 4. oktober 1974 i Weston) var en amerikansk innflytelsesrik poet og forfatter kjent for sine svært personlige dikt.

Hun vant Pulitzerprisen for poesi i 1967 for sin bok *Live or Die*. Temaer i hennes dikt er blant annet hennes lange kamp mot depresjoner og maniske tilstander, selvdestruktive tendenser og en rekke intime detaljer fra privatlivet, herunder forholdet til sin ektemann og barn. Et av temaene i hennes dikt er depresjon.

Etter flere forsøk på selvmord, tok hun sitt eget liv i 1974.

## Arbeider

### Dikt og prosa
* Ikke fullførte romaner påbegynt i 1960-årene
* *To Bedlam and Part Way Back* (1960)
* *The Starry Night* (1961)
* *All My Pretty Ones* (1962)
* *Live or Die* (1966) – vinner av Pulitzerprisen i 1967
* *Love Poems* (1969)
* *Mercy Street,* en 2-aktr forestilling framført ved American Place Theatre (1969), utgitt av Broadway Play Publishing Inc.
* *Transformations* (1971) ISBN 0-618-08343-X
* *The Book of Folly* (1972)
* *The Death Notebooks* (1974)
* *The Awful Rowing Toward God* (1975; posthumt)
* *45 Mercy Street* (1976; posthumt)
* *Anne Sexton: A Self Portrait in Letters*, redigert av Linda Gray Sexton and Lois Ames (1977; posthumt)
* *Words for Dr. Y.* (1978; posthumous)
* *No Evil Star: Selected Essays, Interviews and Prose*, redigert av Steven E. Colburn  (1985; posthumt)

### Banebøker
Alle skrevet ammen med Maxine Kumin
* 1963 *Eggs of Things* (illustrert av Leonard Shortall)
* 1964 *More Eggs of Things* (illustrert av Leonard Shortall)
* 1974 *Joey and the Birthday Present* (illustrert av Evaline Ness)
* 1975 *The Wizard's Tears* (illustrert av Evaline Ness)

## Referanser
Isvinter

**Isvinter** er et ofte brukt uttrykk i mediene om vinteren, men en meteorologisk definisjon av begrepet finnes ikke. Normalt kjennetegnes en isvinter i Danmark ved at indre farvann fryser til og de store statseide isbryterne må bryte is.

I Danmark har der vært isvinter 15 ganger i løpet av de siste 100 årene.

## Eksterne lenker
* DMI, hvornår bliver det isvinter
Dobson (enhet)

En **Dobsonenhet** (ofte forkortet **DU** etter engelsk: *Dobson Unit*) er en enhet som benyttes til å angi ozonlagets tykkelse. En dobsonenhet svarer til 2,7 x 1020 ozonmolekyler pr. kvadratmeter. Et ozonlag på 0,01 mm har ved et trykk på 1 atmosfære og ved 0°C en dobsonenhet på 1.

Enheten er oppkalt etter den engelske fysikeren Gordon Dobson. Han var den første som bygget et apparat som kunne måle ozonlagets tykkelse fra jordens overflate.
Slirå

**Slirå** ligger 1301 moh. på strekningen Finse – Hallingskeid på Bergensbanen, i Ulvik kommune i Hordaland. På Slirå ligger en rallarbrakke, vokterbolig og meteorologisk målestasjon. Rallarbrakken er trolig en «Provisorisk Arbeiderbarakke» oppført i 1901 i forbindelse med arbeidet med Bergensbanen. Brakken har siden blitt påbygget, sist på 1950-tallet, slik at den kunne huse opptil 15 mann. På grunn av snøforholdene på høyfjellstrekningen ble det bygget vokterboliger for hver 3 kilometer, tilsammen 77 typeboliger i tre eller stein. Slirå er av typen «Mindre dobbelt Vogterbolig i Træ for Taugevand – Aal-banen», tegnet av arkitekt Paul Armin Due i enkel jugendstil og oppført i 1907. Boligen ble brukt som ingeniørbolig fram til 1909. Senere ble boligen brukt i forbindelse med anleggsarbeid på strekningen. Etter at Finsetunnelen åpnet i 1993 går det ikke lenger vanlig togtrafikk forbi stedet, og siden 2001 har eiendommen vært i privat eie.

Sammen med Fagernut vokterbolig og Sandå stikningsbu ble rallarbrakken og vokterboligen på Slirå ble fredet av Riksantikvaren i 2002.

På Slirå målestasjon i januar 1942 ble Hordalands laveste offisielt registrerte månedsmiddeltemperatur målt til -17,1 °C.

## Eksterne lenker
* Foto 
* Fredningen av rallarbrakken
* Fredningen av vokterboligen
Anker Hansen

**Anker «Lokkær’n» Hansen** (født 27. februar 1902 på Torpeberget, Borge, død 22. mai 1981)
var en norsk fotballspiller, mest kjent som den som har kortest tid for Norges herrelandslag i fotball, og som den eneste spiller fra Torp IF fra Torp i Fredrikstad som har blitt uttatt. Det var mot Finlands herrelandslag i fotball at Hansen fikk to minutter spilletid i 1925 da han skulle erstatte Jean Louis Bretteville, som riktignok ikke gikk av banen.
Anker Marentius Hansen spilte i Torp Fagforenings musikkorps.

## Referanser


## Eksterne lenker
*
Dead Celebrity Status

**Dead Celebrity Status** er et hiphop-/bloodmusic-band fra Canada. Deres største hits er «Messiah», «We Fall, We Fall» og «In This Day & Age».

## Eksterne lenker
*
Arve Høiberg

**Arve Høiberg** (født 1966) fra Horten er fylkespolitiker og representerer Arbeiderpartiet.

Fra 2003 til 2007 var han varaordfører, gruppeleder og leder av hovedutvalg for teknikk og miljø i Horten kommune. Fra 2007 er han opposisjonsleder, gruppeleder, medlem av fylkesutvalget og hovedutvalg for samferdsel og næring i Vestfold fylkeskommune for Vestfold Arbeiderparti. Han er medlem av Verdiskaping Vestfold, Plattform Vestfold og Jernbaneforum SørVest.

Høiberg er utdannet fengselsbetjent og sosionom. Han arbeidet på Bastøy fengsel fra 1993 til 2007.

## Referanser


## Eksterne lenker
*
Øyeblikk

***Øyeblikk*** er det syvende albumet til den norske rockegruppen Postgirobygget og ble utgitt i juni 2009. Den første singelen fra dette albumet heter Luftmadrass, og ble gitt ut i mai 2009.

## Sporliste
# «Oh-la-la» (Arne Hurlen)
# «Luftmadrass» (Arne Hurlen)
# «Fagerborg Hotell» (Arne Hurlen)
# «Lise Berg» (Arne Hurlen)
# «Om å ikke bli våt i håret» (Arne Hurlen)
# «Havnen» (Arne Hurlen)
# «Vanne dagen med vin» (Arne Hurlen)
# «Trosbekjennelsen» (Hurlen/Kolset)
# «Hank & Doris» (Arne Hurlen)
# «En begynnelse, ingen slutt» (Arne Hurlen)
# «Jeg vet jeg kan» (Arne Hurlen)
## Medvirkende
### Postgirobygget
* Arne Hurlen - sang, akustisk og elektrisk gitar, piano, låtskriver
* Nils Petter Time - elektrisk gitar, banjo, kor
* Nicolai Hauan - bass, kor
* Øyvind Kolset - piano, orgel, keyboard, låtskriver
* Per Sarin Madsen - trommer, perkusjon, kor
### Øvrige medvirkende
* Kyrre Fritzner - produsent, tekniker
* Dag Lundquist - miksing 
* Björn Engelmann - mastering 
* Erik Burås - fotograf

## Kilder
* Øyeblikk

## Eksterne lenker
*
Sigma Harmonics

er et konsollrollespill utviklet av Think Garbage og utgitt av Square Enix til Nintendo DS. Spillet ble produsert av Yoshinori Kitase og musikken ble laget av Masashi Hamauzu.

Hele spillet foregår ved Kurogami-herskapshuset. Spilleren må påta seg rollen som Sigma Kurogami og Neon Tsukiyumi, som må reis på eventyr. De er to studenter ved en videregående skole, barndomsvenner og arvinger til to magiske familier. Sigma har makten til å reise i tid. Neon kan bekjempe demoner. Andre karakterene inkluderer blant annet medlemmer av Kurogami-familien, som fremstår som enten offer eller mistenkte i løpet av de forskjellige tidslinjene.

Dixon og Christie, et par demoner løslatt fra Great Clock som fungerer som spillets største antagonister. Rin Yukiha, en detektiv. Samt mannen i svart, en figur som gjentatte ganger blir synlig for Sigma. Spillet er lagt til en alternativ versjon av Tokyo. I eldgamle tider da menneskene trodde at gudene hadde innvirkning på deres liv, kunne demoniske krefter terrorisere verden. Gudene styrket derfor enkelte menneskelige familier med magiske evner.

## Handling
Sigma får problemer på grunn av den mystiske mannen i svart. Når han deretter kommer hjem, oppdager han at verden har forandret seg til det verre. Men ingen kjenner ham igjen, bortsett fra Neon. De to oppdager at noen har løslatt demoner fra den store klokken, og dette forårsaket en tidsendring.

Ved hjelp av deres magi, og den store klokken, reiser Sigma og Neon til fortiden og forsøker å løse forskjellige mysterier. Men dette blir også undersøkt av forskjellige versjoner av Rin Yukiha. Sigma beseirer etter hvert demonene, og samtidig forsvinner Neon - og bare Sigma kan huske henne. Sigma må deretter forsøke å omskrive historien på egen hånd, og skape en fredelig verden for alle sammen.

## Eksterne lenker
*
Reidar Sundby

**Reidar Sundby** (født 17. oktober 1926, død 27. oktober 2014) var en norsk fotballspiller, kjent som storscorer og toppscorer i Hovedserien 1958–59.

Han spilte for laget Stag i Stavern frem til 1952 da han gikk til Larvik Turn.  Der spilte han til 1962 og vant tre seriemesterskap, nemlig Hovedserien 1952-53, 1954-55 og 1955-56.  Tilsammen spilte han 110 kamper og scoret 71 mål i toppdivisjonen. Han fikk 2.-plass i Norgesmesterskapet i 1956 og scoret Larvik Turns mål i 2-1-tapet for Skeid i finalen.

I hans ene kamp for Norges herrelandslag i fotball, da det ble 1-1 mot  i 1954, scoret han en gang. På 1960-tallet var han spillende trener for moderklubben Stag og førte dem fra fjerde til andre nivå i norsk fotball fra 1966-1968.

Han var far til fotballspillerne Tom Sundby og Reidar Sundby jr..

## Referanser


## Eksterne lenker
* 
*  Football PLAYER: Reidar Sundby på eu-football.info
*  Reidar Sundby på www.worldfootball.net
Grus (andre betydninger)

**Grus** kan sikte til:

*Grus – et løst stykke av en bergart med en spesifikk kornstørrelse mellom 2 og 64mm i diameter
*Grustennis - underlag i tennis.
*Grus – ei gratis kulturavis som kommer ut i Tromsø
***Grus** er det latinske navnet på stjernebildet Tranen
****Grus grus*** er det latinske navnet på fuglen Trane
Hesen Zîrek

**Hesen Zîrek** eller **Hasan Zirak** (født 1921 i Hermêle i Bukan i Øst-Kurdistan, død 26. juni 1972) var en kjent kurdisk artist fra Øst-Kurdistan.

## Referanser
Handelsskip

**Handelsskip** eller **handelsfartøy** er, i henhold til internasjonal lov, et privateide og private skip, i motsetning til et statlig skip. Handelsskip kan frakte last og/eller passasjerer. De kan brukes i handel, men ikke nødvendigvis. Cruiseskip, passasjerskip, ferger, frakteskip og tankskip er noen eksempler på handelsskip.

## Historisk
I Norden var vikingtidens handelsskip, knarren, var et åpent, bredt fartøy bygget av tre med seil og årer for fremdrift. Det var sjødyktig og romslig, noe som gjorde det egnet som handelsskip – ikke bare for kystfart, men også for utenlandshandel.

Middelalderens handelsskip i Europa ble også bygget av tre og drevet fram av et eller flere seil. Skipene ble bygget med et værtekk, slik at skipets lasterom kunne lukkes helt.

Moderne handelsskip er bygget av stål og drevet fram av en dieselmotor med skipspropell.

Stykkgodsskip har mange lasterom og mellomdekk, hvor last kan plasseres og surres. Lasten kan pakkes i esker, tønner, på paller eller i containere.

Et containerskip er en spesialisert versjon av stykklastskipet, hvor all last stues i containere av standardisert størrelse. Sveitsiske MSC er verdens største containerrederi med en containerkapasitet på nesten 4,5 millioner TEUs. De har et forsprang på rundt 233.000 TEU på danskeide Maersk (A.P. Møller – Mærsk) på andreplass.

Bulkskip eller tørrlasteskip har noen få store lasterom, hvor lasten, som kull, korn osv., plasseres i bulk, enten i tanker på tankskip eller i tørrlastrom på tankskip.

Noen handelsskip seiler i linjefart og har en seilingsplan som ligner på en ferge, mens andre seiler i trampfart, der skipet dirigeres dit den største profitten kan oppnås i øyeblikket.

## Lov og rett
Handelsskip har spesielle rettigheter, som ekstraterritorialitet, i hvert fall når de ikke brukes kommersielt. I henhold til prinsippet om frie skip, fri last i folkeretten, har handelsskip rett, under visse regler, til å transportere varer som anses som fiendtlige i krigstid.

Handelsskip som tilhører et særskilt land, kalles «handelsflåte». Et handelsskip kan være registrert og seile under flagget til eierens hjemland, eller det kan være flagget til et annet land. Bekvemmelighetsflagg er en betegnelse på flaggstater som tillater registrering i sitt skipsregister av handelsfartøy som har eiere av en annen nasjonalitet og tiltrekker seg disse ved å tilby gunstige skatte- og avgiftsvilkår. 

Gigantiske handelsskip som containerskip spiller meget viktige rolle i verdenshandelen , men også de har en begrenset levetid. Skroting og demontering av disse fartøyene (i overveiende grad med eiere i Eurpa, Kina og USA) i land som Bangladesh, India, eller Pakistan er preget av ugjennomsiktighet, menneskerettighetsbrudd, miljøforurensning og korrupsjon gjennom å utnytte et internasjonalt juridisk smutthull som bekvemmelighetsflagg gir. Eierne av skip under bekvemmelighetsflagg ikke bare utnytter skattefordeler, men utnytter den legitime bruken av alle tilgjengelige juridiske midler for å minimere ens økonomiske ansvar overfor sin nasjonale stat.

## Referanser


## Eksterne lenker
*
Roar Fjellvang

**Roar Fjellvang** (født 7. mars 1937, død 20. mars 2008) var en kommune- og fylkespolitiker i Kristiansand og Vest-Agder som representerte Kristelig Folkeparti. 

Han var aktiv i politikken i 32 år, hvor han var kommunepolitiker 1975–1999 og fylkespolitiker 1999–2007.

I sin tjeneste som ombudsmann var han innom en rekke verv i kommunen. Han satt blant annet i bystyret, formannskapet, kommunalutvalget, prisnemnda, skattenemnda, valgnemnda, havnestyret, kulturstyret, bygningsrådet, teknisk styre, takstnemnda, miljøutvalget og skolestyret. I perioden som fylkestingsrepresentant hadde han sentrale ombud som medlem av fylkesutvalget og Innovasjon Norge. Under fylkestingvalget i 2003 stod han oppført på 3.-plass på listen til Kristelig Folkeparti.

Da han gikk av med pensjon i 2007, ble han hedret av fylkesordføreren under fylkestingets samling.

## Referanser
Partidul Democrației Sociale din România

**Partidul Democrației Sociale din România** («Parti av sosialdemokratiet i Romania», *PDSR*) var et rumensk sosialdemokratisk parti som eksisterte mellom 1992 og 2000. 

PDSR hadde sitt utspring i *[[Den nasjonale redningsfronten]]* (*Frontul Salvării Naționale*, *FSN*). En splittelse i FSN mellom Iliescu-fløyen og en mer reformvennlig fløy rundt Petre Roman førte til at Iliescu-fløyen i april 1992 forlot FSN for å danne *Den demokratiske nasjonale redningsfronten* (*Frontul Democrat al Salvării Naționale*, *FDSN*), som i juli 1993 etter å ha blitt slått sammen med tre mindre partier blei til partiet PDSR. 

FSDN hadde vunnet parlamentsvalget i 1992 og FSDN/PDSR satt med regjeringsmakta fram til 1996. PDSR måtte gi fra seg regjeringsmakta etter at de tapte parlamentsvalget i 1996, men fikk den tilbake etter valget i november 2000. I januar 2001 slo PDSR seg sammen med *[[Partidul Social Democrat Român]]* (*PSDR*), det historiske rumenske sosialdemokratiske partiet med røtter tilbake til 1910. Det nye partiet tok navnet *[[Partidul Social Democrat]]* (*PSD*).

## Referanser
Sex Drive

***Sex Drive*** er en amerikansk sexkomedie fra 2008. Filmen handler om en som akkurat er ferdig på high school og som reiser på tvers av USA for å ha sex med en jente han traff på internett. Filmen er basert på romanen *All the Way*, av Andy Behrens. Filmen ble regissert av Sean Anders, og har skuespillere som Josh Zuckerman, Amanda Crew, og Clark Duke. Den ble gitt ut i Nord-Amerika 17. oktober 2008, og i Storbritannia 9. januar 2009.

## Handling
Ian Lafferty er en 18 år gammel student ved videregående skole, som leter etter en kjæreste på Internett. Han møter snart "fru Tasty" og godtar å møte henne ansikt-til-ansikt. Hun bor i Knoxville, Tennessee, men Ian bor i Bartlett, Illinois. Sammen med sine beste venner Lance Nesbitt og Felicia Alpine reiser Ian til Knoxville i en bil lånt uten tillatelse fra Ians eldre bror Rex. På vei til Knoxville blir radiator i bilen deres overopphetet. Ian og Felicia går videre i forsøk på å finne hjelp. Lance venter ved bilen, når Esekiel tilfeldigvis går forbi i en hestevogn.

Esekiel og hans Amish-venner reparerer bilen, og Lance møter en attraktiv Amish-jente som heter Mary. Men de havner i fengsel fordi Ian kaster en gjenstand mot en politibil. De blir løslatt når Mary betaler kausjon for dem. Endelig fremme i Knoxville tar de inn på hotell. Men Rex ønsker umiddelbart å reise hjem, uten at Ian får tid til å besøke fru Tasty. Samtidig oppdager gjengen at hvis Mary ønsker å forlate Amish-samfunnet, så vil resten av dette samfunnet vende henne ryggen. Lance nekter å reise hjem, og blir igjen for å gifte seg med Mary.

## Skuespillere
* Josh Zuckerman som Ian Lafferty
* Amanda Crew som Felicia Alpine
* Clark Duke som Lance Nesbitt
* Seth Green som Ezekiel
* James Marsden som Rex Lafferty
* Katrina Bowden som Ms. Tasty
* Alice Greczyn som Mary
* Michael Cudlitz som Rick
* David Koechner som en haiker.

## Referanser


## Eksterne lenker
* 
* 
*
Hovet skole (Porsgrunn)

**Hovet skole** var en grunnskole som lå sør i Porsgrunn kommune. Skolen hadde til sammen rundt 125 elever og rundt 40 ansatte.

Skolen hadde en spesialavdelinog en spesialbarnehage. Skolen ble bygget som en 1–3 skole i 1981. Siden har den gjennomgått to påbygninger, den siste var ferdig høsten 2001. Skolen var en 1–7 skole med en klasse på hvert trinn og SFO.

Skolen ble nedlagt i 2012, noe som ble vedtatt i bystyret i 2009. Skolebygningen huser i dag International School Telemark.

## Referanser


## Eksterne lenker
* Hovet skole på Porsgrunn kommunes nettsider
Liberty Stadium

**Liberty Stadium**, også kjent som Swansea.com Stadium av sponsormessige årsaker, er et stadion i Swansea i Wales som brukes til fotball, rugby og konserter.

Liberty Stadium har per juni 2025 en kapasitet på  sitteplasser. Stadionet er hjemmebane til fotballaget  og rugbylaget Ospreys. Stadionet åpnet 23. juli 2005 med en treningskamp mellom Swansea og  med kapasiteten redusert til . Den første seriekampen var mot Tranmere Rovers 6. august 2005 hvor Swansea vant 1-0

Det arrangeres også konserter på stadionet og store artister som Elton John og The Who har spilt der.

## Bildegalleri

Liberty Stadium rugby.jpg | Før en rugbykamp mellom Ospreys og Connaught
Liberty Stadium interior - 1.jpg | Bilde av stadion innvendig
Liberty Stadium interior - 2.jpg | Bilde av stadion innvendig
Liberty Stadium interior - 3.jpg | Bilde av stadion innvendig
Ivor Allchurch.JPG | Statue av Ivor Allchurch utenfor stadion
Robbie James Wall of Fame.JPG | Robbie James Wall of Fame

## Referanser


## Eksterne lenker
*
Tobal No. 1

er et slåssespill utviklet av DreamFactory, og utgitt av Square i 1996 til PlayStation.

Spillet ble regissert av Seiichi Ishii, figurene ble utformet av *[[Dragon Ball]]*-skaperen Akira Toriyama og musikken ble laget av en rekke komponister, inkludert Nobuo Uematsu, Yasunori Mitsuda og Yoko Shimomura.

Spillet har en turneringsmodus, to spillere mot modus, øvelsesmodus og en unik søke-modus, som alle bruker det samme kamp-systemet. Spilleren må forte seg nedover et antall etasjer, unngå å falle i ulike feller, og delta i konflikter mot en rekke forskjellige fiender. Flere gjenstander kan også bli funnet, kastet av fiender eller kjøpt ved hjelp av krystaller. Disse elementene kan hentes, konsumeres eller kastes på fiender, og inkluderer matvarer som kan gjenopprette spillerens helse. Det finnes ingen metode for å redde fremdriften til spilleren. Hvis spilleren dør, må man begynne på nytt fra begynnelsen.

## Handling
Tobal nr. 1 finner sted i år 2048 på en fiktiv planet kalt Tobal, som inneholder store forekomster av Molmoran, en spesell malm som kan brukes som energikilde. Planetens 98. turnering avholdes for å avgjøre hvem som skal få rettighetene til all denne malmen. En rekke mennesker og romvesen konkurrerer for å få denne tittelen.

Spillbare figurer inkluderer Chuji Wu, Oliems, Epon, Hom, Fei Pusu, Mary Ivonskaya, Ill Goga og Gren Kutz. Motstandere inkluderer Nork, Mufu og en keiser som heter Udan. Det eksisterer også en hemmelig motstander som kalles for Toriyama Robo (oppkalt etter Akira Toriyama) som kan låses opp, dersom spilleren har fullført Udans Dungeon-nivå på 30 etasjer i løpet av quest-modus.

## Eksterne lenker
*
Terje Bratberg

**Terje Torberg Vevik Bratberg** (født 1955) er en norsk historiker og forfatter.

Bratberg ble cand. philol. i historie ved UiO i 1990. Han har gjort seg bemerket som byhistoriker og -kommentator i Trondheim. Som leksikonforfatter har han utgitt *Trondheim byleksikon* og vært fagansvarlig for artikler i Store norske leksikon. Han har også utgitt en rekke artikler og arbeider om historiske temaer, blant annet innen gårds- og slektshistorie. Bratberg var tidligere formann i Fortidsminneforeningen i Trøndelag. Han er ansatt som konservator ved Sverresborg Trøndelag Folkemuseum. Han har også arbeidet som historielærer ved Grong vgs. i to år.

Bratberg var leder for Arbeidsgrupper for Homofil Frigjøring i 1980-årene. Han utga sammen med Bente Arnesen i 1981 en mellomfagsoppgave i kriminologi om vold mot homofile, som gjerne blir regnet som begynnelsen på homoforskningen ved kriminologisk institutt i Oslo.

Sammen med venner kjøpte han i 2005 den fredede bygningen Thomas Angells Stuer i Trondheim, hvor han fortsatt bor.

## Publikasjoner (utvalg)
* *Munkholmen*, redaktør med Øivind Lunde og Jill Løhre, 2008
* *Gårds- og slektshistorie for Rissa*, 2007
* *Austrått : herregård i tusen år*, 2006
* *Trondheim byleksikon*, 1996, Kunnskapsforlaget, senere utgitt i flere nyutgaver
* *Utviklingen av et norsk storgods på 1660-tallet : Jens Bjelkes gods 1610-1665*, hovedoppgave i historie, UiO, 1990, 386 s.
* Harald Nissen og Terje Bratberg: *[[Gerhard Schøning|Schønings]] [[våpenrulle|våpenbok]] – Gamle Norske [[Adel]] Efter et gammelt [[Manuskript]] [[Assessor]] [[Iver Hirtzholm|Ifver Hirtzholm]] tilhørende*, Pirforlaget, Trondheim 2013

## Referanser


## Eksterne lenker
Partidul Democrat

**Partidul Democrat** («Det demokratiske partiet», *PD*) var et rumensk sentrum-høyre-parti (i utgangspunktet/først sosialdemokratisk) med utspring i *[[Den nasjonale redningsfronten]]* (*Frontul Salvării Naționale*, *FSN*). Navnet *Partidul Democrat* blei tatt i bruk fra 1993, da den gjenværende delen av FSN, under ledelse av Petre Roman skifta navn. En fløy under ledelse av Ion Iliescu hadde tidligere brutt ut og danna *demokratiske nasjonale redningsfronten*, som seinere blei til partiet *[[Partidul Democrației Sociale din România]]* (*PDSR*). 

FSN fikk vel 10 prosent av stemmene ved parlamentsvalget i 1992 og tilbragte de neste fire årene i opposisjon. Ved parlamentsvalget i 1996 stilte PD sammen med PDSR som valgalliansen *[[Uniunea Social-Democrată|Sosialdemokratisk enhet]]* (*PSD*) og fikk knapt 13 prosent av stemmene. Partiet var på dette tidspunktet sosialdemokratisk. Partiet var med i de tre koalisjonsregjeringene mellom 1996 og 2000, men ved valget i 2000 stilte partiet igjen aleine og oppslutningen falt til 7 prosent. Foran 2004-valget stilte PD sammen med *[[Partidul Național Liberal|Det nasjonalliberale partiet]]* (*PNL*) i *[[Alianța Dreptate și Adevăr|Alliansen for rettferdighet og sannhet]]* (*DA*), samtidig som partiet gikk mot høyre. Alliansen fikk knapt 32 prosent av stemmene, men klarte likevel å danne en regjering. PD var med i regjeringen fram til april 2007. I januar 2008 slo PD seg sammen med det lille partiet *[[Partidul Liberal Democrat]]* (*PLD*). Det nye partiet fikk navnet *[[Partidul Democrat-Liberal]]* (*PD-L*). 

## Referanser